section_heading: Povijest
paragraph_text: Cilj lista bilo je širiti ideje Društvenog pokreta ljubavi u društvu i stvoriti osnove za odgoj kršćanskoga stava u Poljskoj. Poljska iz doba Varšavskog ugovora suočavala se je s problemima nepovjerenja, nepravde, iskrivljavanja istine, ateizacije društva kroz parolu o tzv. klasnoj borbi u društvu. Myszczyński je namjeravao odgovoriti na sve to svojevrsnim „programom dobrohotnosti” koji svoj izvor nalazi u Božjoj ljubavi prema čovjeku.